MINISTARSTVO VANJSKIH I EUROPSKIH POSLOVANatječaj za prijavu projekata iz područja Informiranja o EU

Upute za prijavitelje

Datum objave natječaja:15. studenoga 2019.
Rok za dostavu prijava: 15. prosinca 2019.

KLASA: 402-01/19-01/3
URBROJ: 521-S-03-19-3
Zagreb, 15. studenoga 2019.

Upute za prijaviteljeSadržaj
1. NATJEČAJ ZA PRIJAVU PROJEKATA IZ PODRUČJA INFORMIRANJA O
EU………………………………………………………………………………………………………….. 3

1.1 Ciljevi natječaja i prioriteti za dodjelu sredstava ..................................................................... 3
1.2 Planirani iznosi i ukupna vrijednost natječaja .......................................................................... 4
2. FORMALNI UVJETI NATJEČAJA………...…………………………..................................................4

2.1 Prihvatljivi prijavitelji: tko može podnijeti prijavu? ................................................................. 4
2.2 Prihvatljivi partneri na projektu ................................................................................................ 6
2.3 Prihvatljive aktivnosti koje će se financirati putem natječaja ................................................... 6
2.4 Prihvatljivi troškovi koji će se financirati ovim natječajem ...................................................... 7
3. KAKO SE PRIJAVITI? ............................................................................................................... 8
3.1 Sadržaj Opisnog obrasca ……………………………………………………………………...8
3.2 Sadržaj obrasca Proračuna ........................................................................................................ 8
3.3 Kamo poslati prijavu? ............................................................................................................... 9
3.4 Rok za slanje prijave ................................................................................................................. 9
3.5 Kome se obratiti ukoliko imate pitanja?.................................................................................... 9
4. PROCJENA PRIJAVA I DONOŠENJE ODLUKE O DODJELI SREDSTAVA .................. 9
4.1 Procedura procjene pristiglih prijava ....................................................................................... 9
4.2 Obavijest o donesenoj odluci o dodjeli financijske potpore .................................................. 12
4.3 Podnošenje prigovora ............................................................................................................. 12
4.4 Postupanje s dokumentacijom ................................................................................................ 13
5. INDIKATIVNI KALENDAR NATJEČAJNOG POSTUPKA............................................... 13
6. POPIS NATJEČAJNE DOKUMENTACIJE .......................................................................... 13

Upute za prijavitelje

2

1.

NATJEČAJ ZA PRIJAVU PROJEKATA IZ PODRUČJA INFORMIRANJA O EU

Republika Hrvatska, članica Europske unije od 1. srpnja 2013., prvi put predsjeda Vijećem EU u
prvoj polovici 2020. godine.
Hrvatska će tijekom predsjedanja, kao najmlađa članica EU, imati priliku još aktivnije sudjelovati u
kreiranju i provođenju europskih politika čiji je cilj izgradnja boljeg, prosperitetnijeg i pravednijeg
društva za europske, pa tako i hrvatske građane.
Članstvo u EU kao i europske politike uspješne su u onoj mjeri u kojoj ih građani prepoznaju kao
svoje te u onoj mjeri u kojoj ostvaruju jasne i vidljive koristi od njih. Stoga je važno da građani imaju
raznovrsne informacije kako bi, prema svojim interesima i potrebama, mogli što bolje koristiti
mogućnosti koje pruža članstvo u EU te bili uključeni u promišljanje europske, a time i vlastitebudućnosti.
Naročito je važno uključiti mlade koji su jedan od prioriteta hrvatskog predsjedanja Vijećem EU.
Mlađa populacija ima priliku intenzivnije koristiti prednosti članstva Republike Hrvatske u EU i unjezinom je naročitom interesu aktivno sudjelovanje u društvenim procesima koji formiraju europsku
budućnost.
Svrha ovog natječaja je dati potporu projektima koji će informirati i educirati djecu i mlade orazličitim aspektima članstva u EU, posebno u kontekstu nadolazećeg predsjedanja RH Vijećem EU,
te ih kroz projektne aktivnosti upoznati s mogućnostima korištenja prednosti članstva.
1.1

Ciljevi natječaja i prioriteti za dodjelu sredstava

Natječajni postupak provodi se u skladu sa Zakonom o udrugama (NN 74/14 i 70/17) i Uredbom okriterijima, mjerilima i postupcima financiranja i ugovaranja programa i projekata od interesa za opće
dobro koje provode udruge (NN 26/15).
Cilj natječaja - informiranje djece i mladih o EU, članstvu RH u EU, institucijama EU, predsjedanju
Vijećem EU, o zajedničkim politikama o kojima se na razini EU raspravlja i odlučuje, o donesenim
odlukama koje utječu na svakodnevni život, kvalitetu života, jednake mogućnosti i ravnopravnostgrađana; informiranje o pravima i obvezama koji proizlaze iz članstva RH u EU te prednostima koječlanstvo pruža hrvatskim građanima, posebice mladima, i to kroz organizaciju i provedbu predavanja,
edukacija, radionica, kvizova znanja i sličnih aktivnosti kojima se informiraju djeca i mladi o EU ičlanstvu RH u Uniji, kao i o predsjedanju Vijećem EU.
Specifičan cilj - informiranje mlađe populacije o EU, njezinim prednostima za mlade, kao ipromicanje aktivnog sudjelovanja mladih u društvu, osluškujući njihove interese i potrebe, sposebnim naglaskom na hrvatsko predsjedanje Vijećem EU.
Prioriteti:- projekti koji djecu i mlade uče te približavaju znanja o EU općenito, njezinim institucijama,
politikama, posebice onima koje su trenutačno najaktualnije na razini EU, te o predsjedanju RH
Vijećem EU- projekti koji su dostupni djeci i mladima kroz organizaciju i provedbu predavanja, edukacija,radionica, kvizova znanja o EU i predsjedanju RH Vijećem EU, izrade web stranica i društvenemreže, obilježavanje Dana Europe- projekti koji djeci i mladima na primjerima iz svakodnevnog života osvještavaju mogućnosti koje
im se pružaju na određenom području, a vezano za članstvo RH u EU
- projekti koji potiču daljnje komuniciranje europskih tema i primjenu u vlastitim sredinama- inovativnost projekta kroz primjenu najboljih praksi za ostvarenje cilja.
Upute za prijavitelje

3

1.2

Planirani iznosi i ukupna vrijednost natječaja

Za financiranje projekata u okviru ovog natječaja raspoloživ je iznos od 1.000.000,00 kuna od igara
na sreću u Državnom proračunu, razdjel 048 Ministarstvo vanjskih i europskih poslova, glava 04805
Ministarstvo vanjskih i europskih poslova za aktivnost A777045 - Informiranje o EU.
Najmanji iznos financijskih sredstava koji se putem natječaja može prijaviti i dodijeliti po pojedinom
projektu je 20.000,00 kuna, a najveći 100.000,00 kuna.
Okvirni broj projekata koji se planira financirati: 20-30.
Ministarstvo nije u obvezi utrošiti cjelokupan iznos predviđenih sredstava za financiranje aktivnosti
u području informiranja o EU.
Projekti se mogu financirati u 100% iznosu ukupnih prihvatljivih troškova projekta, pri čemupotencijalni prijavitelji i partneri nisu dužni osigurati sufinanciranje iz vlastitih sredstava.
Ugovor s udrugom sklapa se na način da se isplaćuje predujam u iznosu od 50% ugovorenog iznosa,
u roku od 30 dana od datuma potpisivanja ugovora.
Za potrebe isplate predujma korisnik sredstava pri potpisivanju ugovora dostavlja solemniziranu
bjanko zadužnicu koja se ovjerava na iznos predujma i ostaje u Ministarstvu do trenutka zaprimanja
zahtjeva za isplatu sredstava, odnosno ako ne bude realizirana vraća se korisniku.
Ostatak ugovorenog iznosa odnosno prihvatljivih troškova izvršenog projekta, Ministarstvo ćeisplatiti korisniku sredstava po prihvaćanju opisnog i financijskog izvješća, u skladu s prihvatljivim
troškovima projekta, a na temelju zahtjeva za isplatu sredstava.
2.
2.1

FORMALNI UVJETI NATJEČAJA
Prihvatljivi prijavitelji: tko može podnijeti prijavu?

Prijavitelj mora biti udruga koja udovoljava sljedećim općim uvjetima:
1. upisana je u Registar udruga i djeluje najmanje pet godina zaključno s danom objave natječaja, u
Republici Hrvatskoj
2. upisana je u Registar neprofitnih organizacija i vodi transparentno financijsko poslovanje
sukladno propisima o neprofitnom računovodstvu
3. uskladila je svoj statut s odredbama Zakona o udrugama (NN 74/14, 70/17) ili je podnijela zahtjev
za usklađivanje Statuta nadležnom Uredu (što dokazuje potvrdom nadležnog ureda), a osoba
ovlaštena za zastupanje udruge (i potpisivanje ugovora o dodjeli financijskih sredstava) je u
mandatu, što se potvrđuje uvidom u Registar udruge
4. djeluje u području kulture, odnosno prioritetnom području aktivnosti obuhvaćenim ovim
natječajem, što treba biti razvidno iz Statuta udruge
5. djeluje u službi općeg dobra i javnosti te u skladu s općim vrednotama utvrđenima Ustavom
Republike Hrvatske te pozitivnim propisima Republike Hrvatske, što se odnosi i na članove
udruge6. ima aktivno tijelo upravljanja (primjerice: Izvršni odbor) koje vodi učinkovitu razvojnu politiku
i administrativnu kontrolu
7. ima pravni, financijski i operativni kapacitet za provedbu projekta
8. uredno je ispunila/ispunjava svoje ugovorne obveze preuzete temeljem prijašnjih ugovora ododjeli bespovratnih sredstava prema Ministarstvu te svim drugim davateljima financijskih

Upute za prijavitelje

4sredstava iz javnih izvora što potvrđuje izjavom koju potpisuje osoba ovlaštena za zastupanje
udruge9. protiv osobe odgovorne za zastupanje udruge i voditelja projekta ne vodi se kazneni postupak inisu pravomoćno osuđeni za prekršaj određen člankom 47. stavkom 2. alinejom c), odnosno
pravomoćno osuđeni za počinjenje kaznenog djela određenog člankom 48. stavkom 2. alinejomd) Uredbe o kriterijima, mjerilima i postupcima financiranja i ugovaranja programa i projekata odinteresa za opće dobro koje provode udruge (NN 26/15)
10. udruga je podmirila sve obveze plaćanja doprinosa za mirovinsko i zdravstveno osiguranje i
plaćanje poreza te drugih davanja prema državnom proračunu i proračunima jedinica lokalne
samouprave
11. ima usvojen Financijski plan i Program rada udruge za 2019. godinu, ako je primjenjivo
12. ukoliko je projekt udruge usmjeren na djecu kao potencijalne korisnike, osobe koje će kroz
provedbu projektnih aktivnosti biti u kontaktu s djecom:a) ne smiju biti pravomoćno osuđene za neko od kaznenih djela iz glave IX, X, XVI, XVII i
XVIII Kaznenog zakona (NN 125/11, 144/12, 56/15 i 61/15)b) ne smiju imati izrečenu prekršajno-pravnu sankciju i/ili da im ne traje zaštitna mjera
propisana Zakonom o zaštiti od nasilja u obitelji (NN 137/09, 14/10 i 60/10)c) ne smije im trajati sigurnosna mjera obveznog psihijatrijskog liječenja, obveznog liječenja
od ovisnosti, obveznog psihosocijalnog tretmana, zabrane obavljanja određene dužnosti ili
djelatnosti, zabrane približavanja, uznemiravanja i uhođenja, udaljenja iz zajedničkog
kućanstva, zabrane pristupa internetu ili sigurnosna mjera zaštitnog nadzora po punom
izvršenju kazne zatvora izrečena temeljem Kaznenog zakona (NN 125/11, 144/12, 56/15 i
61/15).
Pravo prijave na natječaj nemaju:
1. ogranci, podružnice i slični ustrojstveni oblici udruga koji nisu registrirani sukladno Zakonu oudrugama kao pravne osobe
2. udruge koje nisu uskladile svoj statut s odredbama Zakona o udrugama (NN 74/14, 70/17) niti su
podnijele zahtjev za usklađivanje statuta nadležnom uredu
3. udruge čije osobe ovlaštene za zastupanje nisu u mandatu
4. udruge koje nisu upisane u Registar neprofitnih organizacija i/ili ne vode transparentno
financijsko poslovanje sukladno propisima o neprofitnom računovodstvu
5. udruge čiji rad/djelatnost nije vezan uz prioritetna područja definirana ovim natječajem
6. udruge koje su u stečaju
7. udruge koje nisu uredno ispunile obveze plaćanja doprinosa i poreza te drugih davanja premadržavnom i lokalnom proračunu
8. udruge protiv čijih osoba ovlaštenih za zastupanje udruge se vodi kazneni postupak ili su
pravomoćno osuđeni za prekršaj i kazneno djelo
9. udruge koje nisu dostavile prethodno izvješće o provedbi projekata i utrošenim sredstvima
dodijeljenima udrugama iz Državnog proračuna Ministarstva vanjskih i europskih poslova i
drugih davatelja sredstva iz javnih izvora
10. udruge koje su nenamjenski trošile prethodno dodijeljena sredstva iz javnih izvora
11. udruge čiji je jedan od osnivača politička stranka.
Broj prijava projekta koje može podnijeti isti prijavitelj:
1. prijavitelj može podnijeti najviše dvije (2) prijave projekta.
2. svaka prijava projekta treba biti poslana zasebno te sadržavati kompletnu dokumentaciju
propisanu natječajem.
3. prijavitelj može istovremeno biti partner u drugim prijavama.
4. prijavitelj može potpisati u svojstvu prijavitelja jedan i više ugovora.

Upute za prijavitelje

5

2.2

Prihvatljivi partneri na projektu

Provođenje projekta u partnerstvu nije obvezno.
Ukoliko se prijavljuje projekt u partnerstvu, partner na projektu može biti isključivo druga udruga
koja ispunjava iste propisane uvjete natječaja kao i udruga prijavitelj te je za udrugu partnera također
potrebno dostaviti propisanu dokumentaciju kojom dokazuje svoju prihvatljivost kao partnera.
Partneri koji se neće smatrati prihvatljivim ovim natječajem su jednaki prijaviteljima koji nemaju
pravo prijave na natječaj, a navedeni su pod točkom 2.1 ovih Uputa.
Jedna udruga u svojstvu partnera može sudjelovati u više od jedne prijave.
Prijavitelj i partner trebaju priložiti popunjenu, potpisom odgovorne osobe te pečatom ovjerenu Izjavu
o partnerstvu koja treba biti priložena u izvorniku kao sastavni dio natječajne dokumentacije.
Ministarstvo vanjskih i europskih poslova, kao davatelj financijske podrške, potpisat će ugovor ododjeli financijskih sredstava s udrugom-nositeljem prijavljenog projekta koja je u konačnici
odgovorna za kvalitetnu provedbu projekta, namjensko trošenje sredstava i redovito izvještavanje.
2.3

Prihvatljive aktivnosti koje će se financirati putem natječaja

Planirano trajanje provedbe projekta je od 1. siječnja do 30. lipnja 2020. s time da se na ovaj natječajmogu prijaviti i projektne aktivnosti pokrenute prije stupanja ugovora na snagu (projekti započeti
najranije u prosincu 2019. godine).
Aktivnosti se moraju provoditi na teritoriju Republike Hrvatske.
Prihvatljive projektne aktivnosti:- edukativne i debatne radionice za mlade o EU i predsjedanju Vijećem EU- kvizovi znanja - npr. EU kviz, kviz o aktualnim temama u EU i predsjedanju Vijećem EU- predavanja o EU i predsjedanju Vijećem EU po školama i/ili fakultetima- edukativne publikacije za djecu i mlade o EU i predsjedanju Vijećem EU- web stranice/aplikacije za djecu i mlade o EU i predsjedanju Vijećem EU / društvene mreže
- obilježavanje Dana Europe- provedba projektnih edukativnih aktivnosti za djecu i mlade u sklopu Dana otvorenih vrata Uredaza Udruge RH u mjesecu svibnju 2020.
Za financiranje nisu prihvatljive sljedeće aktivnosti:- znanstveno-istraživački projekti, konferencije i sl.
- tiskanje brošura, letaka i informativnih materijala (koji se ne odnose na projekt te tisak u velikim
nakladama)- projekti koji se isključivo baziraju na investicijskim ulaganjima, izgradnji ili adaptaciji kapitalnih
objekata i/ili kupnji opreme- projekti čija je jedina svrha korist članica/članova udruge- aktivnosti čiji su korisnici isključivo članovi Udruge- aktivnosti koje spadaju u redovitu djelatnost Udruge (primjerice troškovi održavanja Skupštine,
upravnog odbora i sl.)- aktivnosti projekata za koje se općenito smatra da su u nadležnosti Vlade Republike Hrvatske,
kao što je formalno obrazovanje i sl.
- projekti koji su usmjereni na političke ili religijske ciljeve i/ili aktivnosti.

Upute za prijavitelje

6

2.4

Prihvatljivi troškovi koji će se financirati ovim natječajem

Sredstvima ovog natječaja mogu se financirati samo stvarni i prihvatljivi troškovi, nastali
provođenjem projekta u vremenskom razdoblju naznačenom u ovim Uputama. Prilikom procjene
projekta, ocjenjivat će se potreba naznačenih troškova u odnosu na predviđene aktivnosti, kao irealnost visine navedenih troškova.
Pod prihvatljivim izravnim troškovima podrazumijevaju se troškovi koji su neposredno povezani
uz provedbu pojedinih aktivnosti predloženog projekta kao što su:- organizacija edukativnih i debatnih radionica, kvizova znanja, predavanja- web stranice/aplikacije za djecu i mlade/ društvene mreže (navesti vrstu i cijenu svake usluge)- usluge promidžbe - televizijske i radijske najave događanja, održavanje internetskih stranica,
obavijesti u tiskovinama (navesti vrstu promidžbe, trajanje i cijenu usluge)- troškovi reprezentacije vezani uz organizaciju projektnih aktivnosti (navesti svrhu, učestalost iočekivani broj sudionika i sl.)- usluge grafičke pripreme i tiskanja edukativne publikacije, letaka, brošura, isključivo
namijenjenih potrebama projektne aktivnosti (navesti vrstu, namjenu, količinu i cijenu usluge)- izdaci za troškove naknade voditeljima projektne aktivnosti, izvoditeljima iz udruge i/ili vanjskim
suradnicima koji sudjeluju u provedbi projekta (ugovor o autorskom djelu i honorar, ugovor o
djelu, ugovor o djelu redovitog studenta, ugovor o radu) pri čemu treba navesti ime i prezime
osobe koja će biti angažirana, njezine stručne kompetencije i bruto iznos naknade- troškovi komunikacije (troškovi telefona, Interneta i sl.) koji moraju biti točno specificirani te ako
ne premašuju 10% vrijednosti ukupnih prihvatljivih troškova projekta- putni troškovi (npr. dnevnice za službena putovanja)- izdaci za prijevoz i smještaj (pri čemu je potrebno specificirati broj osoba, odredište, svrhu
putovanja te vrstu javnog prijevoza - vlak, autobus, zrakoplov ekonomska klasa, vrstu smještaja
i broj noćenja).
- trošak solemnizacije bjanko zadužnice
U prihvatljive neizravne troškove spadaju:- trošak najma prostora za provedbu projektne aktivnosti
U neprihvatljive troškove spadaju:- troškovi koji su već u potpunosti financirani iz javnih izvora- plaćanje najmova i režijskih troškova ureda prijavitelja i onih koji glase na ime fizičke osobe- troškovi nabavke opreme i namještaja
- usluge knjigovodstvenog servisa- troškovi koji se odnose isključivo na pojedinačne stipendije za studije ili radionice- kapitalne investicije, dugovanja, novčane kazne, financijske kazne i parnični troškovi i sl.
- donacije u dobrotvorne svrhe- usluge grafičke pripreme i tiskanje materijala koji se odnose isključivo na rad udruge- carinske i uvozne pristojbe ili bilo kakve druge naknade- operativni troškovi
- rabljena oprema- troškovi konverzije, naknade i gubici po tečajnim razlikama vezani uz bilo koji devizni račun ueurima za određenu komponentu kao i drugi čisto financijski izdatci- dugovi udruge koji su nastali bez obzira iz kojih razloga, troškovi kamata, kao ni aktivnosti koje
spadaju u redovitu djelatnost udruge (primjerice troškovi održavanja skupštine udruge, upravnog
odbora udruge i slično)- troškovi koji nisu predviđeni ugovorom.

Upute za prijavitelje

7

3.

KAKO SE PRIJAVITI?

Ovdje se nalaze informacije o sadržaju obveznih obrazaca, o tome gdje i na koji način poslati prijavu,
kao i informacije o rokovima za prijavu te kontaktima za upite u slučaju dodatnih pitanja vezanih uz
provedbu natječaja.
Svi zainteresirani prijavitelji trebaju ispuniti propisane obrasce prijave za ostvarivanje financijske
potpore i u roku naznačenom u natječaju dostaviti ih na adresu Ministarstva vanjskih i europskih
poslova, a prijava će se smatrati potpunom ukoliko sadrži ove prijavne obrasce:
1. opisni obrazac s detaljnim opisom projektnih aktivnosti (potpisan)
2. obrazac proračuna projekta (potpisan)
3. obrazac Izjave o partnerstvu (ukoliko se projekt provodi u partnerstvu)
4. životopis voditelja/voditeljice projekta s datumom i potpisom
5. životopis (svih) izvoditelja projektnih aktivnosti s datumom i potpisom
6. presliku Plana i programa udruge za 2019. godinu, ako je primjenjivo
7. presliku važećeg Statuta udruge prijavitelja i partnerskih udruga, ako isti nije objavljen u Registru
udruga te dopis da je Statut predan na ovjeru Uredu državne uprave radi usklađivanja sa Zakonomo udrugama (NN 74/14, 70/17)
8. obrazac Izjave o financiranim projektima udruge iz sredstava Državnog proračuna i proračuna
jedinica lokalne i područne (regionalne) samouprave u 2019. godini
9. obrazac Izjave o nepostojanju dvostrukog financiranja (dostavlja se neposredno prije potpisivanja
ugovora)10. solemnizirana bjanko zadužnica (dostavlja se neposredno prije potpisivanja ugovora)
11. potvrda Ministarstva financija/Porezne uprave o stanju javnog dugovanja za prijavitelja i partnere
iz koje je vidljivo da organizacija nema duga (dostavlja se neposredno prije potpisivanja ugovora)
12. uvjerenje da se ne vodi kazneni postupak protiv osobe odgovorne za zastupanje koje nije starijeod šest mjeseci (dostavlja se neposredno prije potpisivanja ugovora).
Ukoliko je projekt udruge usmjeren na djecu kao potencijalne korisnike, potrebno je dostaviti dodatnu
dokumentaciju za osobe koje će kroz provedbu projektnih aktivnosti biti u kontaktu s djecom:
11. ispunjen i potpisan obrazac Izjave o suglasnosti za uvid u kaznenu evidenciju u dva originalna
primjerka
12. presliku osobne iskaznice ili putovnice.
Obrasci za prijavu dostupni su za preuzimanje na internetskoj stranici Ministarstva vanjskih i
europskih poslova www.mvep.hr.
Prijave koje nisu napisane i dostavljane na propisanim obrascima te koje su nepotpune ilisadrže bilo kakva odstupanja koja nisu u skladu s natječajem neće se razmatrati.
3.1Sadržaj Opisnog obrasca

Opisni obrazac projekta dio je obvezne dokumentacije. Sadrži podatke o prijavitelju, partnerima tesadržaju projekta koji se predlaže za financiranje.
Prijava u kojoj nedostaje Opisni obrazac ili nedostaju podaci vezani uz sadržaj projekta neće biti uzeti
u razmatranje.
Obrazac je potrebno ispuniti na računalu. Rukom ispisani obrasci neće biti uzeti u razmatranje.
3.2Sadržaj obrasca Proračuna

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke
o svim izravnim i neizravnim troškovima projekta, kao i o bespovratnim sredstvima koja se traže od
davatelja.
Upute za prijavitelje

8Prijava u kojoj nedostaje obrazac Proračuna neće biti uzeta u razmatranje, kao ni prijava u kojoj
obrazac Proračuna nije u potpunosti ispunjen.
Obrazac je potrebno ispuniti na računalu. Rukom ispisani obrasci neće biti uzeti u razmatranje.
3.3

Kamo poslati prijavu?

Obvezne obrasce i propisanu dokumentaciju potrebno je poslati u papirnatom (jedan izvornik) i
elektroničkom obliku (na CD-u ili USB sticku). Prijava u papirnatom obliku sadržava obvezne
obrasce vlastoručno potpisane od strane osobe ovlaštene za zastupanje organizacije. Prijava uelektroničkom obliku (na CD-u ili USB sticku) sadržajno mora biti identična onoj u papirnatom
obliku.
Prijave na natječaj šalju se preporučeno poštom, kurirom ili osobno (predaja u pisarnici Ministarstva
vanjskih i europskih poslova, Đorđićeva 4, u vremenu od 8:00-16:00 sati). Na vanjskom dijelu
omotnice potrebno je istaknuti naziv natječaja, zajedno s punim nazivom i adresom prijavitelja tenapomenom “ Prijava za natječaj udruga – Informiranje o EU”.
Prijave se šalju na sljedeću adresu:
Ministarstvo vanjskih i europskih poslova
Trg N. Š. Zrinskog 7-8
10 000 Zagreb“Prijava za natječaj udruga – Informiranje o EU”
3.4

Rok za slanje prijave

Rok za podnošenje prijava unutar ovog natječaja je 30 dana od dana objave natječaja.
Prijave s prijemnim štambiljem Ministarstva ili poštanskim žigom nakon 30-og dana od dana objave,
smatrat će se zakašnjelima i neće se razmatrati.
3.5

Kome se obratiti ukoliko imate pitanja?

Prijavitelji koji će u tijeku roka za podnošenje prijava na natječaj imati potrebu za dodatnim
pojašnjenjem dokumentacije, kao i ostalih uvjeta iz natječaja, mogu uputiti pisani upit na e-mailadresu: informiranje-eu@mvep.hr i to najkasnije do 04. prosinca 2019. Po primitku upita, Stručno
povjerenstvo za otvaranje prijava i provjeru ispunjavanja propisanih uvjeta prijavljenih projekata
odgovorit će, u najkraćem mogućem roku, izravno na adresu onih koji su pitanje postavili.
U svrhu osiguranja ravnopravnosti svih potencijalnih prijavitelja, davatelj sredstava ne može davati
prethodna mišljenja o prihvatljivosti prijavitelja, partnera, aktivnostima ili troškovima navedenima u
prijavi.
Dokumentacija vezana uz projekte koji nisu odobreni za financiranje arhiviraju se s napomenom dase radi o povjerljivim dokumentima, koje Ministarstvo ne može koristiti niti davati na uvid i korištenje
trećim osobama.
4.
4.1

PROCJENA PRIJAVA I DONOŠENJE ODLUKE O DODJELI SREDSTAVA
Procedura procjene pristiglih prijava

Sve pristigle i zaprimljene prijave proći će kroz sljedeću proceduru:
Upute za prijavitelje

9(A) PREGLED PRIJAVA U ODNOSU NA PROPISANE UVJETE NATJEČAJA
Otvaranje prijava obavit će Stručno povjerenstvo za otvaranje prijava i provjeru ispunjavanja
propisanih uvjeta prijavljenih projekata.
Povjerenstvo čine zaposlenici Ministarstva koji su prošli izobrazbu o ciljevima natječaja i formalnim
uvjetima koji moraju biti zadovoljeni.
Članovi Povjerenstva ne smiju biti u sukobu interesa o čemu moraju potpisati posebnu izjavu.
Stručno povjerenstvo za otvaranje prijava i provjeru ispunjavanja propisanih uvjeta prijavljenih
projekata provjerit će zadovoljava li prijava formalne uvjete propisane natječajem (od poštivanja roka
podnošenja prijave, dostave svih prijavnih obrazaca, do kriterija navedenih u natječaju).
Obrazac za provjeru ispunjavanja propisanih uvjeta natječaja:Propisani administrativni kriteriji

DANE

1. Omotnica je zatvorena.
2. Na omotnici su naznačeni datum i točno vrijeme podnošenja prijave.
3. Projektna prijava dostavljena je za pravi poziv na dostavu projektnih prijava.
4. Projektna prijava dostavljena je u zadanom roku.
5. Zatraženi iznos sredstava je unutar financijskih pragova postavljenih u pozivu.
6. Lokacija provedbe projekta je prihvatljiva lokacija.
7. Prijavitelj je prihvatljiv sukladno uvjetima propisanim Uputama za prijavitelje.
8. Partner je prihvatljiv sukladno uvjetima propisanim Uputama za prijavitelje.
9. Propisani opisni obrazac je dostavljen i potpisan.
10. Propisani prijavni obrazac proračuna je dostavljen i potpisan.
11. Obrazac izjave o partnerstvu je dostavljen i potpisan.
12. Obrazac životopisa voditelja projekta je dostavljen i potpisan.
13. Obrazac životopisa (svih) izvoditelja projektnih aktivnosti je dostavljen i potpisan.
14. Obrazac izjave o projektima udruge financiranim iz javnih izvora.
15. Projektna prijava dostavljena je u papirnatom obliku.
16. Projektna prijava dostavljena je u elektroničkom obliku (CD/USB stick).
17. Projektna prijava pisana je na hrvatskom jeziku i ispunjena računalom.
18. Dostavljena je preslika važećeg statuta, ako isti nije objavljen u Registru udruga.
Za prijavitelje čije prijave imaju manje nedostatke koji ne utječu na sadržaj bitan za ocjenjivanje
prijave, Ministarstvo vanjskih i europskih poslova će tražiti naknadno dopunjavanje, odnosno
ispravljanje prijave potrebnim podacima ili prilozima u određenom roku koji je isti za sve prijavitelje.
Za prijavitelje koji na zahtjev Ministarstva vanjskih i europskih poslova u dodatnom roku dostavetražene podatke ili priloge smatrat će se da su podnijeli potpunu prijavu.
Nakon provjere svih zaprimljenih prijava, u odnosu na propisane uvjete natječaja, Stručno
povjerenstvo za otvaranje prijava i provjeru ispunjavanja propisanih uvjeta prijavljenih projekata
Upute za prijavitelje

10izrađuje popis svih prijavitelja koji su zadovoljili propisane uvjete i čije se prijave potom upućuju na
ocjenu kvalitete projekata, kao i popis svih prijavitelja koji nisu zadovoljili propisane uvjete natječaja.
Sve prijavitelje čije prijave ne zadovoljavaju propisane administrativne uvjete natječaja Ministarstvo
će obavijestiti o istome pisanim putem u roku od osam radnih dana od završetka roka za podnošenje
prijava s naznakom razloga zbog kojih prijava ne zadovoljava propisane uvjete natječaja.
Prigovor prijavitelji mogu dostaviti pisanim putem u roku od osam radnih dana od zaprimanja
obavijesti na adresu: Ministarstvo vanjskih i europskih poslova Republike Hrvatske, Trg NikoleŠubića Zrinskog 7-8, 10 000 Zagreb.
(B) OCJENA PROJEKATA KOJE SU ZADOVOLJILE PROPISANE UVJETE NATJEČAJA
Nakon provjere svih zaprimljenih prijava koje su zadovoljile propisane formalne uvjete natječaja,Stručno povjerenstvo za ocjenjivanje prijavljenih projekata pristupit će ocjenjivanju sadržaja
projekata.
Povjerenstvo čine zaposlenici Ministarstva koji su prošli izobrazbu o ciljevima natječaja i uvjetimakoji moraju biti zadovoljeni.
Članovi Povjerenstva ne smiju biti u sukobu interesa o čemu moraju potpisati posebnu izjavu.
Svaka pristigla i zaprimljena prijava ocjenjivat će se temeljem zadanih kriterija koji se nalaze uobrascu za ocjenu, na način da će se svaki kriterij, ako je primjenjiv, bodovat između 1 i 5 na ovaj
način: 1=nedovoljno; 2=dovoljno; 3=dobro; 4=vrlo dobro; 5=odlično, a zatim će se svi bodovi
zbrojiti.
Projekti koji pri postupku ocjenjivanja ne ostvare minimalno 65 bodova neće moći biti financirani
kroz ovaj natječaj.
Obrazac za ocjenu kvalitete projekta:
A. Operativni kapaciteti prijavitelja i dosadašnje iskustvo

Bodovi (35)

A.1 Prijavitelj (i partner) ima dovoljno stručnog kapaciteta za provođenje planiranih
aktivnosti projekta
A.2 Prijavitelj (i partner) ima dovoljno iskustva za provođenje planiranih aktivnosti
projekata
A.3 Prepoznatljivost prijavitelja (i partnera) kroz već provedene projekte
A.4 Voditelj projekta / izvoditelj projektnih aktivnosti ima znanja, iskustva i ostale
kompetencije u provođenju projekta
ukupan broj bodova (maksimalan broj bodova 35)
B. Kvaliteta i relevantnost projekta

1 – 5 (x2)

B.1 Projekt informira djecu i mlade o temama vezanim uz EU, s naglaskom na
predsjedanje RH Vijećem EU
B.2 Posebna pažnja usmjerena je na vidljivost i na veći broj korisnika, koji su
jasno prikazani
B.3 Projekt se provodi na širem području RH i obuhvaća više Županija
B.4 Projekt je detaljno obrazložen i predložene aktivnosti su u skladu s ciljevima
natječaja (jasne, opravdane, razumljive i provedive), koji su realno postavljeni
B.5 Inovativnost projekta
B.6 Projekt uspostavlja model primjenljiv od strane drugih organizacija na istom ili
drugom području
ukupan broj bodova (maksimalan broj bodova 30)

1-5

C. Proračun

Bodovi (20)Upute za prijavitelje

1 – 5 (x2)
1 – 5 (x2)
1-5

Bodovi (30)

1-5
1-5
1-5
1-5
1–5

11

C.1 Stavke u proračunu opravdane su i u skladu s aktivnostima koje će se provesti
C.2 Omjer iskazanih troškova i očekivanih rezultata je prihvatljiv i realanukupan broj bodova (maksimalan broj bodova 20)
D. Prednosti u financiranju
D.1 Uključenost volontera u provedbi projekta
D.2 Uključenost stručnjaka u provedbi projekta
D.3 Uključenost i dodatnih partnera i određivanje jasne uloge svakog pojedinog
partnera u provedbi projekta
ukupan broj bodova (maksimalan broj bodova 15)

1–5x2
1–5x2
Bodovi (15)
1–5
1–5
1–5

UKUPNO (maksimalan broj bodova 100)
(C) DOSTAVA DODATNE DOKUMENTACIJE I UGOVARANJE
Prijavitelji kojima se odobri financijska potpora obvezni su, u roku od 30 dana od datuma objave
odluke o dodjeli financijske potpore, potpisati Ugovor o dodjeli financijskih sredstava za provedbu
projekta s Ministarstvom vanjskih i europskih poslova.
Prije sklapanja ugovora Ministarstvo će zatražiti izjavu prijavitelja o nepostojanju i izbjegavanju
dvostrukog financiranja, solemniziranu bjanko zadužnicu, potvrdu Ministarstva financija/ Porezne
uprave o stanju javnog dugovanja za prijavitelja i partnere iz koje je vidljivo da organizacija nema
duga te uvjerenje da se ne vodi kazneni postupak protiv osobe odgovorne za zastupanje, ne starije odšest mjeseci.
Ukoliko je projekt udruge usmjeren na djecu kao potencijalne korisnike, potrebno je dostaviti dodatnu
dokumentaciju za osobe koje će kroz provedbu projektnih aktivnosti biti u kontaktu s djecom:
1. ispunjen i potpisan obrazac Izjave o suglasnosti za uvid u kaznenu evidenciju u dva originalna
primjerka
2. presliku osobne iskaznice ili putovnice.
4.2

Obavijest o donesenoj Odluci o dodjeli financijske potpore

Rezultati natječaja, odnosno Odluka o dodjeli financijske potpore, bit će objavljena na internetskoj
stranici Ministarstva vanjskih i europskih poslova www.mvep.hr, u roku od osam radnih dana, od
donošenja Odluke ministra vanjskih i europskih poslova.
Prijaviteljima čiji projekti nisu prihvaćeni za financiranje ovim natječajem, Ministarstvo će pisanim
putem dostaviti obavijest o razlozima nefinanciranja njihovog projekta u roku od osam radnih dana
od donošenja odluke.
4.3

Podnošenje prigovora

Svi prijavitelji čije prijave ne zadovoljavaju administrativne uvjete natječaja prigovor mogu dostaviti
pisanim putem u roku od osam radnih dana od zaprimanja obavijesti.
Prigovor na Odluku o dodjeli financijske potpore prijavitelji mogu dostaviti pisanim putem u roku
od osam radnih dana od dana objave iste na internetskoj stranici Ministarstva vanjskih i europskih
poslova Republike Hrvatske, www.mvep.hr, na adresu: Ministarstvo vanjskih i europskih poslova
Republike Hrvatske, Trg Nikole Šubića Zrinskog 7-8, 10 000 Zagreb.
Stručno povjerenstvo za rješavanje prigovora u roku od osam radnih dana od dana zaprimanja
prigovora odlučit će o istom. Prigovor ne odgađa izvršenje navedenih odluka i provedbu natječaja.

Upute za prijavitelje

12

4.4

Postupanje s dokumentacijom

Dokumentacija vezana uz projekte koji nisu odobreni za financiranje arhiviraju se s napomenom dase radi o povjerljivim dokumentima koje Ministarstvo vanjskih i europskih poslova ne može koristiti
niti davati na uvid i korištenje trećim osobama.
Uvid u arhiviranu natječajnu dokumentaciju dozvoljava se isključivo udruzi o čijoj se dokumentaciji
radi, odnosno osobi u postupku.
5.

INDIKATIVNI KALENDAR NATJEČAJNOG POSTUPKA
Faze natječajnog postupka

Datum

Objava natječaja

15. studenoga 2019.

Rok za slanje prijava

15. prosinca 2019.

Rok za slanje pitanja vezanih uz natječaj

04. prosinca 2019.

Rok za upućivanje odgovora na pitanja vezana uz natječaj

06. prosinca 2019.

Rok za provjeru propisanih administrativnih uvjeta natječaja iprocjenu prijava koje su zadovoljile propisane uvjete natječaja

20. prosinca 2019.

Rok za upit za dostavom dodatne dokumentacije

23. prosinca 2019.

Rok za dostavu tražene dokumentacije

27. prosinca 2019.

Rok za objavu odluke o dodjeli financijske potpore i slanje obavijesti
svim prijaviteljima

24. siječnja 2020.

Rok za ugovaranje

24. veljače 2020.

Davatelj financijskih sredstava ima mogućnost ažuriranja ovog indikativnog kalendara. Obavijest otome, kao i ažurirana tablica, objavit će se na internetskoj stranici Ministarstva vanjskih i europskih
poslova: www.mvep.hr.
6.

POPIS NATJEČAJNE DOKUMENTACIJE KOJA SE MOŽE PREUZETI/ OBRASCI

1. opisni obrazac s detaljnim opisom projekata;
2. obrazac proračuna projekta;
3. obrazac Izjave o partnerstvu;
4. životopis voditelja projekta i izvoditelja projektnih sktivnosti;
5. obrazac Sporazuma o partnerstvu u provedbi projekta;
6. obrazac Izjave o projektima udruge financiranim iz javnih izvora;
7. obrazac Izjave o nepostojanju dvostrukog financiranja;
8. obrazac Izjave o suglasnosti za uvid u kaznenu evidenciju;
9. obrazac Ugovora o dodjeli financijskih sredstava;
10. obrazac Zahtjeva za isplatu sredstava;
11. obrazac Završnog izvješća.

Upute za prijavitelje

13